สวัสดีค่ะ หนูเป็นตกขาวผิดปกติมีสีเหลือง และกลิ่นเหม็นเปรี้ยวหน่อยๆ มีอาการคันมากที่บริเวณ แคมทั้งสองทั้งข้างนอกและใน หนูถามพี่ๆพี่บอกว่าเป็นเชื้อราให้ลองซื้อยามาใช้ทั้งแบบสอดและแบบทา หนูก็ซื้อตามที่พี่ๆแนะนำ ยาสอดพึ่งเคยใช้ครั้งแรก ก็อ่านตามและทำตามที่วิธีใช้ "คาเนสเท็นแบบมี6เม็ด" ใช้ครั้งแรกอาการดีขึ้นไม่คัน แต่สิ่งที่ไหลออกมาจากช่องคลอดเป็นสีขาวขุ่นปนเลือดจางๆแล้วมีขุยๆออกมา วันที่สองที่ใช้ยา แล้วเป็นเหมือนเดิม.พอวันที่สามใช้ยาก็ออกมาเป็นสีขาวปนเลือดออกจะเป็นน้ำตาลหน่อยๆ แล้วก็รู้สึกปวดบริเวณท้องน้อยร่วมด้วย. หนูควรหยุดยามั้ยคะหรือควรใช้ให้หมด หนูควรทำอย่างไรดีค่ะ
สวัสดีค่ะ ตกขาวที่มีสีเหลือง มีกลิ่นเหม็น และมีอาการคันในช่องคลอดและบริเวณอวัยวะเพศภายนอกดังกล่าว ถือเป็นตกขาวที่ผิดปกติ แต่อาการดังกล่าวไม่ได้เฉพาะเจาะจงว่าต้องเกิดจากการติดเชื้อราในช่องคลอด เนื่องจากตกขาวจากเชื้อรามักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และจะไม่มีกลิ่นเหม็น ดังนั้นตกขาวดังกล่าวจึงอาจเกิดจากสาเหตุอื่นๆ หรือเกิดจากการติดเชื้อราร่วมกับสาเหตุอื่นๆ เช่น-การติดเชื้อแบคทีเรียในช่องคลอด ตกขาวมักมีสีเหลือง หรือเทาขุ่น มีกลิ่นเหม็นเหมือนคาวปลาแต่มักไม่ทำให้คันช่องคลอดและอวัยวะเพศภายนอก- การติดเชื้อปรสิต ตกขาวมักมีสีเขียว หรือมีฟองปนมีกลิ่นเหม็นคาวรุนแรงและมีอาการแสบหรือคันในช่องคลอดมาก- การติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บปวดในช่องคลอดและคันรอบช่องคลอดได้ มักมีอาการปัสสาวะแสบ หรือเจ็บขณะปัสสาวะร่วม-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีกลิ่นเหม็นและมีอาการเลือดออกขากช่องคลอดผิดปกติสำหรับยาสอดฆ่าเชื้อรา เมื่อสอดเข้าช่องคลอดแล้ว ตัวยาจะละลายตัว และเมื่อปนสารคัดหลั่งจากช่องคลอด ก็จะกลายเป็นน้ำไหลออกมา โดยมากมักเห็นเป็นลักษณะเหมือนแป้งสีขาวหากเห็นมีเลือดปน อาจเกิดจากความผิดปกติเดิมที่เป็นอยู่ คือมีการอักเสบของช่องคลอดจากเชื้อต่างๆดังนั้นหากได้เริ่มใช้ยาสอดฆ่าเชื้อราไปแล้ว แนะนำให้ใช้จนครบตามที่กำหนดวิธีใช้ในฉลากแล้ว (หากเป็นตัวยาโคลไตรมาโซลชนิด 100 มิลลิกรัม ใช้ครั้งละ 1 เม็ดสอดติดต่อกัน 6วัน หรือครั้งละ 2 เม็ดสอดติดต่อกัน 3 วัน) อาการตกขาวยังไม่หาย ยังมีอาการคันหรือแสบช่องคลอด หรือยังมีตกขาวมีเลือดปน หรือมีอาการปวดท้องน้อยมากขึ้น ควรไปพบสูติ-นรีแพทย์เพื่อตรวจหาสาเหตุค่ะ เนื่องจากอาการตกขาวไม่ได้เกิดเฉพาะจากการการติดเชื้อราในช่องคลอดเพียงอย่างเดียวอย่างที่กล่าวไปค่ะ ในกรณีของ อาจเกิดจากการติดเชื้อรและเชื้อปรสิตร่วมกัน หรือเกิดจาการติดเชื้อหนองในก็ได้ค่ะแต่หากใช้ยาสอดแล้ว มีอาการแสบผิวบริเวณอวัยวะเพศ ผิวลอก บวมแดง มีผื่น มีเลือดออกจากช่องคลอด ปวดท้องน้อยมาก แสดงว่าอาจเกิดการแพ้ยา ควรหยุดใช้และรีบไปพบแพทย์ค่ะ